kardosdrur/scandi-wiki huggingface dataset:
Belejringen af Paris (845)

Belejringen af Paris i 845 var kulminationen på en vikingeinvasion i kongeriget Vestfranken. Vikingerne blev ledet af en høvding kaldet "Reginherus", eller Regnar, der traditionelt er blevet identificeret som fornaldersaga-figuren Regnar Lodbrog. Regnars flåde på 120 vikingeskibe, der medbragte tusindvis af mænd, sejlede op af Seinen i marts og fortsatte op ad floden. Den vestfrankiske konge, Karl den Skaldede samlede en mindre hær som modsvar, men da hæren blev delt, blev den ene halvdel nedkæmpet af Regnars krigere, mens den resterende del af hæren derefter fortrak fra stedet. Vikingerne nåede til Paris mod slutningen af måneden, omkring påske. Efter at have erobret og plyndret byen trak vikingerne sig tilbage efter de var blevet betalt en løsesum på 7.000 livre, hvilket svarer til omkring 2570 kg, i sølv og guld af Karl den Skaldede.

Litteratur 
 
 
 
 
 
 
 
 
 
 

Slag med deltagelse af vikinger
Begivenheder i 845
Paris (845)
EM i fodbold for kvinder 2001

EM i fodbold for kvinder 2001, også kendt som UEFA Women's Euro 2001, var det ottende EM i fodbold for kvinder, som er en turnering for landshold, der er medlemmer af UEFA. Turneringen fandt sted i Tyskland mellem 23. juni og 7. juli 2001. Den blev vundet af Tyskland med 1–0 sejr i finalen mod Sverige, der blev afgjort med golden goal.

Slutspil

Semifinaler

Finalen

Målscorere 
3 mål
  Claudia Müller
  Sandra Smisek

2 mål

  Gitte Krogh
  Marinette Pichon
  Maren Meinert

  Bettina Wiegmann
  Patrizia Panico

  Dagny Mellgren
  Hanna Ljungberg

1 mål

  Julie Hauge Andersson
  Christina Bonde
  Julie Rydahl Bukh
  Merete Pedersen
  Angela Banks
  Stéphanie Mugneret-Béghé
  Gaelle Blouet

  Francoise Jézéquel
  Renate Lingor
  Birgit Prinz
  Petra Wimbersky
  Rita Guarino
  Monica Knudsen

  Alexandra Svetlitskaya
  Kristin Bengtsson
  Sofia Eriksson
  Linda Fagerström
  Tina Nordlund
  Jane Törnqvist

Selvmål
  Emmanuelle Sykora (i kampen mod Norge)

Referencer 

2001
Fodbold i 2001
Misraħ Għar il-Kbir

Misrah Ghar il-Kbir, informativet kaldet Clapham Junction, er et forhistorisk arkæologisk område på Malta i nærheden af klipperne ved Dingli. Stedet er kendt for sit komplekse netværk af parvise parallelle kanaler som er skåret ned i overfladen på bjerge, og strækker sig over betydelige distancer, ofte i nøjagtige rette linjer. Deres alder og hensigt er fortsat et mysterium. De fleste arkæologer tror at kanalerne blevet til omkring 2000 f.Kr. da nye bosættere kom fra Sicilien for at indlede bronzealderen på Malta.

Navnet "Clapham Junction" blevet givet af en englænder som mente, at sporene mindede ham om den store og travle jernbanestationen Clapham Junction Station i Battersea i London.

Maltas historie
Arkæologiske områder
Sylvia Kristel

Sylvia Kristel (28. september 1952 – 18. oktober 2012) var en hollandsk skuespillerinde.

Eksterne henvisninger 

 

Skuespillere fra Nederlandene
Jake Johnson

Mark Jake Johnson Weinberger (født den 28. maj 1978) er en amerikansk skuespiller, komiker og instruktør, som er bedst kendt for sin rolle som Nick Miller i tv-serien New Girl og for at have lagt stemme til den ældre version af Peter B. Parker/Spider-Man i den engelske version af filmen Spider-Man: Into the Spider-Verse. Han har desuden medvirket i film som Let's Be Cops (2014), og optrådt i Get Him to the Greek (2010), 21 Jump Street (2012), Jurassic World (2015), The Mummy (2017) og Tag (2018).

Johnson har ligeledes spillet rollen som Greyson "Grey" McConnell i drama-serien Stumptown (2019–20).

Referencer

Eksterne henvisninger 
 

Tv-skuespillere fra USA
Filmskuespillere fra USA
Skuespillere fra Illinois
Viborg (flertydig)

Viborg kan henvise til:

 Viborg – by i Jylland
 Vyborg – Den russiske (tidligere svenske/finske) by
 Viborg (South Dakota) – by i Turner County, South Dakota, USA
 Viborg (dokumentarfilm) – dansk dokumentarfilm fra 1938
YIVO

YIVO (), forkortelse for ייִדישער װיסנשאַפֿטלעכער אינסטיטוט (Yidisher Visnshaftlekher Institut, Jiddische Videnskabelige Institut), er den mest betydende organisation indenfor forskning i jiddisch sprog og kultur. YIVO blev grundlagt ved et møde 1925 i Berlin mellem jødiske intellektuelle, blandt dem Max Weinreich og Zalman Reisen. YIVO havde sit første kontor i Vilna i Litauen – den første tid i Weinreichs lejlighed.

Lige fra begyndelsen begyndte de at indsamle tekster, talemåder, bøger og forskellig viden om jiddisch og den jødiske kultur. Tidlig blev der også i YIVO oprettet kontorer med forskellige opgaver. Inden for få år havde YIVO også skabt afdelinger andre steder i verden: Berlin, Warszawa, New York og Buenos Aires. Da den tyske hær erobrede Vilna i 1941, blev YIVO tvunget til at flytte hovedkvarteret til New York. En af de vigtigste opgaver for YIVO har været en standardisering af transskription mellem jiddisch og engelsk og etablering af en fælles stavemåde gennem ordbøger.

Referencer 

Jiddisch sprog
Etableret i 1925
Organisationer
Djingareybermoskéen

Djingareybermoskéen er en moské i Timbuktu i Mali. Moskéen blev bygget omkring 1325 af Malirigets hersker Mansa Musa, efter han var vendt tilbage til Timbuktu fra en pilgrimsfærd til Mekka.

Den centrale minaret dominerer Timbuktus bybillede og kan ses fra store dele af byen.

Eksterne henvisninger 

 

Moskeer
Mali
Forår (flertydig)

Forår kan henvise til:

 Forår – årstid
 Forår (film) – dansk kortfilm fra 2013 instrueret af Rasmus Skovdal
 Forår (maleri) – maleri fra 1895 af L.A. Ring
 Forår (Manet) – maleri af Édouard Manet
 Forår (Polen) – polsk socialliberalt og pro-europæisk politisk parti
 Forår (film fra 1947) – sovjetisk film fra 1947 af Grigorij Aleksandrov
 Forår (film fra 2023) - dansk kortfilm fra 2023 instrueret af Pernille Kjær
Johannes V. Jensen (flertydig)

Johannes V. Jensen kan henvise til:

 Johannes V. Jensen – dansk forfatter og modtager af Nobelprisen i litteratur
 Johannes V. Jensen (dokumentarfilm fra 1943) – dansk portrætfilm fra 1943 instrueret af Svend Methling
 Johannes V. Jensen (dokumentarfilm fra 1947) – dansk portrætfilm fra 1947 instrueret af Jørgen Roos
 Johannes V. Jensen Museet – dansk museum i Farsø fokuseret på den danske forfatter Johannes V. Jensen.
Krig (flertydig)

Krig kan henvise til:

 Krig – tilstand af væbnet konflikt mellem samfund eller stater
 Krig (dokumentarfilm) – dansk dokumentarfilm fra 2003 instrueret af Jens Loftager
 Krig (kortspil) – et kortspil
James Avery

James Avery (27. november 1945 – 31. december 2013) var en amerikansk filmskuespiller og tegnefilmsdubber. Han var nok mest kendt for sin rolle som “Philip Banks” i den yderst populære sitcom, Rap fyr i L.A.. Han var også kendt som stemmen bag Shredder i 1987-version af Teenage Mutant Ninja Turtles.

Eksterne henvisninger 
 

Filmskuespillere fra USA
Tegnefilmsdubbere fra USA
Auburn (Alabama)

Auburn er en by i den østlige del af staten Alabama i USA. Byen har  indbyggere og er den største by i det amerikanske county Lee County. Den blev grundlagt i . Auburn University, som er Alabamas næststørste universitet, ligger i Auburn.

Referencer

Ekstern henvisning 

 

Byer i Alabama
Etableret i 1839
Pirates of the Caribbean: Salazar's Hævn

Pirates of the Caribbean: Salazar's Revenge (udgivet i Amerika som Pirates of the Caribbean: Dead Men Tell No Tales) er en amerikansk fantasy/action film, som  er instrueret af Joachim Rønning og Espen Sandberg med manuskript af Jeff Nathanson, og Jerry Bruckheimer som producer. Johnny Depp, Kevin McNally og Geoffrey Rush genforenes i rollerne som henholdsvis Jack Sparrow, Joshamee Gibbs og Hector Barbossa. I den femte film dukker også nye karakterer op, bl.a. Armando Salazar, Henry Turner og Carina Smyth, der bliver spillet af henholdsvis Javier Bardem, Brenton Thwaites og Kaya Scodelario. I filmen vender også Orlando Bloom og Keira Knightley tilbage i deres vante roller - Will Turner og Elizabeth Swann, der ikke var med i den forrige film.

Filmen  er den femte i Pirates of the Caribbean serien og efterfølgeren til Pirates of the Caribbean: I Ukendt Farvand fra 2011.

Filmholdet har udtalt, at filmens manuskript og fremføring, er inspireret af seriens første film - Pirates of the Caribbean: Den Sorte Forbandelse. Forarbejdet startede kort tid før udgivelsen af I Ukendt Farvand i foråret 2011.

I første kvartal af 2013, blev Jeff Nathanson hyret til at skrive et nyt manuskript, hvor han denne gang efter sigende har måttet samarbejde med skuespilleren Johnny Depp.

Oprindeligt skulle filmen udgives i 2015, men på grund af uenigheder omkring manuskriptet og et utilstrækkeligt budget, blev filmens udgivelse udskudt til sommeren 2016 og sidenhen til sommeren 2017. Filmen er optaget i Australien fra februar 2015, eftersom de australske myndigheder tilbød Disney 126 millioner danske kroner, som et økonomisk incitament til at filme i Australien.

Pirates of the Caribbean: Salazar's Revenge blev i Amerika udgivet i Disney Digital 3-D, Real 3D og IMAX 3D format den 26. maj 2017, mens den herhjemme fik premiere i biograferne og i udvalgte IMAX-biografer den 7. juli 2017. Filmen modtog en del kritik for dens komplicerede og kringlede handling der kunne minde meget om de forrige film, hvorimod skuespillernes præstationer, effekter og musikken blev taget godt imod af anmelderne. Denne verdensomspændte film er indtil videre den sjette mest indtjenende film i 2017, med en indtjening i omegnen af 4,9 milliarder danske kroner.

Eksterne henvisninger 
 

Salazar's Hævn
Amerikanske film fra 2017
Holiday

Holiday kan henvise til:

Film 
 Holiday (film fra 1930) – amerikansk romantisk komediefilm fra 1930
 Holiday (film fra 1938) – amerikansk film fra 1938 instrueret af George Cukor
 Holiday (film fra 2018) – dansk film fra 2018, filmen er instrueret af Isabella Eklöf

Musik 
 Holiday (Madonna-sang) – sang af den amerikanske singer-songwriter Madonna
 Holiday (Green Day sang) – Green Day sang
 Holiday (America-album) – Album af det amerikanske rockband America fra 1974
 Holiday (Jennifer Paige-album) – Album af det amerikanske rockband America fra 1974

Bøger 
 Holiday (roman) – roman af Stanley Middleton fra 1974

Fiktive person 
 Holiday (fiktiv person) – fiktiv person i Batman-serien

Skibe 
 MS Holiday – luksusliner bygger på Aalborg Værft i 1985
Glen Campbell

Glen Travis Campbell (født 22. april 1936, død 8. august 2017) var en amerikansk sanger, sangskriver og  musiker. 

Han er bedst kendt for en lang række hits i 1960'erne og 1970'erne, og i USA endvidere for sit tv-show The Glen Campbell Goodtime Hour, der blev sendt i perioden fra 1969 til 1972.

Gennem 50 år i showbusiness solgte Campbell mere end 45 millioner plader. Han udsendte mere end 70 album, hvor 12 modtog guld, fire platin og 1 dobbeltplatin. Campbells hits var bl.a. John Hartfords "Gentle on My Mind", Jimmy Webbs "By the Time I Get to Phoenix", "Wichita Lineman" og "Galveston", Larry Weisss "Rhinestone Cowboy" og Allen Toussaints "Southern Nights".

Han modtog en Grammy Lifetime Achievement Award i 2012 og har vundet talrige priser. Han har endvidere en stjerne på Hollywood Walk of Fame.

Samarbejde med The Beach Boys 
Udover solokarrieren turnerede Glen Campbell i perioden fra december 1964 til marts 1965 som en del af The Beach Boys, hvor han erstattede Brian Wilson. Campbell spillede el-bas og sang i gruppens harmonier.

Campbell spillede guitar på The Beach Boys' album fra 1966 Pet Sounds.

Privatliv
Campbell blev gift fire gange og fik fem sønner og tre døtre i årene fra 1956 til 1986. Hans fjerde hustru var den 22 år yngre sangerinde Kimberly Woolen  som Campbell indspillede en række sange sammen med, bl.a. singlen "Dream Lover".

Campbell havde i dele af sin karriere problemer med alkoholisme og kokainmisbrug.

Campbell døde af Alzheimers sygdom i Nashville i Tennessee, den 8. august 2017.

Discografi
Campbell indspillede og udgav 58 studiealbums og seks livealbum mellem 1962 and 2017. Han medvirkede endvidere på fire soundtracks til spillefilmene True Grit (1969), Norwood (1970), Rock-a-Doodle (1992) og dokumentarfilmen fra 2014 Glen Campbell: I'll Be Me. 

Han udgav i alt 82 singler (herunder en genudgivelse) der kom på enten The Billboard Country Chart, Billboard Hot 100 eller Adult Contemporary Chart, hvoraf 9 nåede førstepladsen på hitlisten.

Referencer

Bibliography
Allen, Bob. (1998). "Glen Campbell". In The Encyclopedia of Country Music. Paul Kingsbury, Editor. New York: Oxford University Press. pp. 76–77

Eksterne links

Officiel hjemmeside
 Biografi på discogs med discografi m.v.

Musikere fra USA
Countrymusikere
Countrysangskrivere
Popmusikere
Guitarister fra USA
Sangskrivere fra USA
Jan Althuysen

Jan Simons Althuysen (født 8. december 1715 i Franeker, død 9. august 1763 i Hiaure) var en frisisk prædikant og forfatter.

Liv og gerning 
Althuysen Han blev født i 1715 i Franeker som søn af Simon John Althuysen, en førende borger i Franeker. Da han var 26 år gammel, begyndte han sine teologiske studier. Normalt tog disse cirka 4 år, men Althuysen studerede mere end 9 år. Derefter fik han sit første og eneste embede som præst for menigheden i Hiaure og Bornwird (1750-1763).

Han giftede sig med 25 juli 1752 med Titia Crab eller Crabbe. Parret fik ingen børn.

Jan Althuysen døde i Hiaure i 1763.

Digtforsøget 
Hans far, Simon, var en lejlighedsdigter ipå friesisk. Hans søn fulgte samme vej. Far og søn lancerede en plan om at udgive Gysbert Japicx i metrisk form. Althuysen var rimsmed men ingen digter. Det fulgte den typiske rimform for Davids salmer, som de blev sunget i kirken. Da det var færdigt, blev det udgivet som en samling af digte med titlen Fryske Rymlerije af de to Althuysen og af Gysbert Japicx. Det indeholdt 100 salmer af David under titlen David my dy oare lofsangen.

Althuysen forelagde fortolkningen i Dokkum for kirkelig godkendelse. Det var i 1755, men hans kolleger demonstrerede, at de ikke var begejstrede for resultatet. Så vidt, det er kendt, er der aldrig blevet sunget fra samlingen i kirken.

I 1957 blev værket genudgivet under titlen Hôndert Psalmen fin David mei dy Tjien Geboaden af Fryske Akademy af Laverman i Drachten med en tilhørende forklaring af Chr. Stapelkamp.

Kirkedøren 
Norddøren i kirken i Bornwird er den originale dør til Hiaures præstegård. Over døren står et frisisk digt af Jan Althuysen. Det blev anset for modigt, fordi kirken allerede var helt hollandiseret. Kirken er blevet optaget som Rijksmonument som en af 38 originale frisiske kirker.

Litteratur 
"Althuysen, Jan" (i: P.J. Blok, P.C. Molhuysen: Nieuw Nederlandsch biografisch woordenboek. Deel 2; 1912)

Forfattere fra Holland
Shanice van de Sanden

Shanice Janice van de Sanden (født 2. oktober 1992) er en nederlandsk fodboldspiller, der spiller som angriber for Frauen-Bundesliga klubben VfL Wolfsburg og Hollands kvindefodboldlandshold. Hun har tidligere spillet for den franske storklub Olympique Lyonnais, engelske Liverpool og de nederlandske klubber Twente, Heerenveen og Utrecht.

Hæder 
FC Utrecht
 KNVB Women's Cup: Vinder 2009–10

FC Twente
 BeNe League: Vinder 2012-13, 2013-14
 Eredivisie: Vinder 2015-16
 KNVB Women's Cup: Vinder 2014–15

Lyon
 Division 1 Féminine (3): 2017–18, 2018–19, 2019–20
 Coupe de France Féminine (2): 2018–19, 2019–20
 UEFA Women's Champions League (3): 2017–18, 2018–19, 2019–20

Internationalt 
Holland
EM i fodbold for kvinder (1): 2017
Algarve Cup: 2018

Referencer

Eksterne henvisninger 
 

Kvindelige fodboldspillere fra Holland
Kvindelige fodboldlandsholdsspillere fra Holland
Fodboldspillere fra FC Twente (kvinder)
Fodboldspillere fra VfL Wolfsburg (kvinder)
Fodboldspillere fra Olympique Lyon (kvinder)
Jackie Groenen

Jackie Noelle Groenen (født 17. december 1994) er en hollandsk fodboldspiller og tidligere judoka udøver, der spiller for Manchester United i FA WSL og . Hun har tidligere spillet for de tyske klubber FFC Frankfurt, Essen-Schönebeck og Duisburg og for den engelske klub Chelsea i FA WSL. Groenen blev født i Holland men voksede op lige på den anden side af den belgiske grænse i landsbyen Poppel i Ravels kommune. Efter at hun havde spillet for Holland på ungdomsniveau, ønskede hun at ændre sin fodbold-nationalitet, således at hun kunne spille for, men en FIFA-regel gjorde, at det ikke kunne lade sig gøre, så hun fortsatte at spille for Holland.

Fodboldkarriere

Landshold 
I januar 2016 blev Groenen indkaldt til Hollands trup til landsholdets vinter træningslejr i Tyrkiet. Der fik hun sin debut for landsholdet, da hun spillede to venskabskampe mod .

Hæder

Landshold 
 EM i fodbold for kvinder 2017: Vinder
 EM i fodbold for kvinder 2017: All start holdet

Judokarriere 
Groenen har vundet en række mesterskaber indenfor judo. I 2007, 2008 og 2009 var hun hollandsk mester i U15 aldersgruppen. Hun vandt titlerne i vægtklassen -32 kg. I 2010 blev hun sølvvinder i vægtklassen -44 kg. Den 6. marts 2010 vandt hun guldmedalje for U17 gruppen i Tilburg, Holland, og derudover vandt hun også bronzemedalje for aldersgruppen ved de europæiske mesterskaber i juni 2010 i Teplice for vægtklassen -40 kg.

Referencer

Eksterne henvisninger 
 

Kvindelige fodboldspillere fra Holland
Kvindelige fodboldlandsholdsspillere fra Holland
Fodboldspillere fra Manchester United W.F.C.
Sandhed til gudfrygtighed

Sandhed til gudfrygtighed er en lærebog i kristendomskundskab skrevet af den danske teolog Erik Pontoppidan i 1737. Pontoppidan skrev denne bog på ordre af kong Christian VI som lærebog i kristendomskundskab i skolen. Alle, som skulle konfirmeres, måtte læse denne bog.

I Danmark var "Pontoppidan" pensum til 1794. I Norge var den i brug til ind i 1900-tallet og bruges fortsat i enkelte kirkesamfund.

Opbygning 
Bogens fulde titel var Sandhed til Gudfrygtighed, udi en eenfoldig og efter Muelighed kort dog tilstrekkelig Forklaring over Sal. Doct. Morten Luthers Liden Catechismo, Indeholdende alt det, som den, der vil blive salig, har behov, at vide og giøre. Paa Kongelig allernaadigst Befalning, til almindelig Brug. Titlen er hentet fra Paulus' brev til Titus kapitel 1 vers 1.

Bogen var formet som spørgsmål og svar om troen. Bogen er delt med en række nummererede spørgsmål efterfulgt af svar. Oprindelig var der 759 spørgsmål, i senere udgaver er der 750 spørgsmål, da nogle blev slået sammen. Bogen er bygget op som en aktualisering og uddybning af Luthers lille Katekismus og har disse kapitler:
 Om loven
 Om troen
 Om bønnen
 Om dåben
 Om nadveren

Indholdet er næsten en direkte tilpasning af pietismens fader Philipp Jacob Speners katekisme. Pontoppidan havde mere sympati for den såkaldte Halle-pietisme. Hvor Spener var mere interesseret i at beskrive livet efter konvertering, var Pontoppidan interesseret i processen frem til det. Dette blev afspejlet blandt andet ved, at man lagde vægt på nødvendigheden af omvendelse, anger, og advarsler mod syndens begær. Omvendelse må være en afslutning på en lang og smertefuld kamp.

De radikale tendenser af pietismen i retning af modstanden mod kirken blev afvejet med vægt på lydighed og forpligtelse mod alle øvrighedspersoner, specielt præsterne. Selv om præstedømmet er fremhævet, understregede han, at selv blandt præsterne er det onde lærere og falske profeter, især dem, som gør det alt for let at komme i himmelen.

Eftersom bogen var lovpligtig til brug i skole og kirke, lagde den grundlaget for vækkelser i 1800-tallet, fx "de stærke jyder". I Danmark-Norge var bogen obligatorisk indtil 1794, da den blev erstattet af biskop Balles Lærebog.

Eksempel på spørgsmål og svar 
Spørgsmål 12:
12. Hvordan kan vi vide at netop Bibelen er det sande Guds ord?
Af mange ting, som f.eks.:
– Jøderne, tyrkerne og andre gamle folkeslag har holdt den for at være Guds ord.
– Skrifterne i Bibelen stemmer over ens.
– Profetierne viser sig at blive opfyldte.
– Mange mirakler har stadfæstet, at Bibelen er Guds ord.
– Dette Ord har haft stor fremgang selv under de blodigste forfølgelser, da mange tusinde martyrer har ofret deres liv for denne sandhed.Spørgsmål 750750. Kan vi være sikre på at dø saligt, når vi tror på Kristus og lever i samfund med ham?Ja, da er vi i sandhed Guds børn og arvinger til himmelen.''

Noter

Eksterne henvisninger 
 Sandhed til Gudfrygtighed – evangelisk-luthersk.eu 
 Sannhet til gudfryktighet, Google Play 
 Sannhet til gudfryktighet, App Store 

Lærebøger
Katekismus
Neural udvikling

Neural udvikling refererer til processer der genererer, skaber og genskaber nervesystemet hos dyr, fra de tidligste stadier af embryogenese til voksenlivet. Fagområdet neural udvikling trækker både på neurovidenskab og udviklingsbiologi for at beskrive og give oplysninger om de cellulære og molekylære mekanismer fra hvilke komplekse nervesystemer udvikler sig, fra nematode og drosophila melanogaster til pattedyr. Defekter i neural udvikling kan føre til malformationer og en bred vifte af sensoriske, motoriske og kognitive svækkelser, herunder holoprosencefali og andre neurologiske sygdomme såsom Rett syndrom, Downs syndrom og intellektuel handicap.

Referencer 

Hjernen
Gerald Götting

Gerald Götting (født 9. juni 1923 i Halle, død 19. maj 2015) var en tysk politiker og formand for det østtyske blokparti Christlich-Demokratische Union (CDU) fra 1966 til 1989. Han fungerede som præsident for DDR's parlament Volkskammer fra 1969 til 1976 og var viceformand for DDR's Staatsrat fra 1960 til 1989.

Biografi 
Götting blev født i Nietleben i den preussiske provins Sachsen, der i dag er en del af Halle. Efter endt skolegang i 1941 udførte han tjeneste i Reichsarbeitsdienst, en quasi-militaristisk organisation for unge arbejdere, og i 1942 blev han tilkyttet Luftwaffe med opgave at indhente efterretninger. I maj 1945 undslap han fra Den Røde Hærs fremrykning og tog hjem. Han sad i juni 1945 kortvarigt i amerikansk krigsfangeskab. 

I 1946 blev Götting medlem af det nystiftede politiske parti Christlich-Demokratische Union (CDU). Han studerede herefter i to år tysk, historie og filosofi ved Martin-Luther-Universität Halle-Wittenberg.

I 1949 blev Götting generalsekretær i CDU, og efter etableringen af DDR i den sovjetiske besættelseszone medlem af DDR's parlament Volkskammer, hvor han sad i 40 år. Som loyal støtte at DDR's reelt ledende parti, Sozialistische Einheitspartei Deutschlands (SED), medvirkede Götting ved udrensningerne i 1950'ene af CDU-medlemmer, der var i opposition til SED.

Gennem årene opnåede Götting indflydelsesrige stillinger indenfor DDR's statsapparat. Fra 1949 til 1963 fungerede han som formand for CDU i Volkskammer og fra 1958 til 1963 havde han posten som DDR's vice-premierminister og fra 1963 til 1989 var han viceformand i DDR's Staatsrat. Götting var endvidere formand for Volkskammer fra 1969 til 1976 og næstformand fra 1976 til 1989. 

Götting blev formand for CDU på CDU's kongres i 1966. Som formand arbejdede han tæt sammen med de øvrige partier, der var en del af Nationale Front, en SED-domineret alliance, der regerede DDR. 

Den 2. november 1989, få dage inden Berlinmurens fald, blev Götting tvunget til at træde tilbage som formand for CDU. Fem dage efter trådte han tilbage som medlem af Staatsrat. Han blev arresteret i december 1989, men løsladt igen i februar 1990.

Götting døde i Berlin den 19. maj 2015.

Referencer

Litteratur 
 Kurt Nowak (1988) Paul Gerhard Braune. Ein Christ der Tat. .
 David Childs (1983): The GDR: Moscow's German Ally. London: George Allen & Unwin

Politikere fra DDR
Tyskere i 1900-tallet
Fog Things

Fog Things er det første opsamlingsalbum fra den danske punkrockgruppe Sort Sol. Det udkom i 1992 på Medley Records og indeholde sange fra gruppens tidligere albums.

Spor 
 "White Shirt" - 3:15
 "Hurricane Fighter Plane" - 3:20
 "Love Is All Around" - 3:37
 "Interpreter" - 2:33
 "Marguerita" - 2:22
 "Shapes Of Summer" - 3:03
 "A Knife For The Ladies" - 2:51
 "Angelus Novus" - 1:57
 "Midget Finger" - 4:37
 "Misguided" - 4:13
 "Copenhagen" - 3:05
 "Indian Summer" - 4:47
Bonus Tracks
 "Girl Of 1000 Tears" - 2:46
 "Ruby Don't Take Your Love To Town" - 3:02
 "Lost His Head" - 2:21
 "Marble Station" - 4:42

Eksterne henvisninger 

Opsamlingsalbum fra 1992
Sort Sol-album